ai4bharat/Pralekha huggingface dataset:
കൃഷി മന്ത്രാലയം
കുറഞ്ഞ താങ്ങുവില : ആനുകൂല്യങ്ങളും ആശങ്കകളും
"കർഷകർക്ക് കുറഞ്ഞ താങ്ങുവില മൂലമുള്ള ഫലപ്രാപ്തി" എന്ന തലക്കെട്ടിൽ 2016-ൽ നിതി ആയോഗ് നടത്തിയ പഠനത്തിൽ ഗവണ്മെന്റ് പ്രഖ്യാപിച്ച MSP 78% കർഷകരെയും അത്യുത്പാദനശേഷിയുള്ള വിത്തുകൾ, ജൈവ വളം, രാസവളം, കീടനാശിനികൾ, മെച്ചപ്പെട്ട വിളവെടുപ്പ് സമ്പ്രദായങ്ങൾ തുടങ്ങി മെച്ചപ്പെട്ട കൃഷിരീതികൾ സ്വീകരിക്കാൻ പ്രോത്സാഹിപ്പിച്ചു.
നെല്ലിനും ഗോതമ്പിനും FCI, സംസ്ഥാന ഏജൻസികൾ എന്നിവ മുഖേന ഗവണ്മെന്റ് താങ്ങു വില ഉറപ്പാക്കുന്നു. ഈ നയത്തിന് കീഴിൽ, നിശ്ചിത കാലയളവിനുള്ളിൽ കർഷകർ വാഗ്ദാനം ചെയ്യുന്ന ഭക്ഷ്യധാന്യങ്ങൾ ഗവണ്മെന്റ് നിർദ്ദേശിച്ചിരിക്കുന്ന വ്യവസ്ഥകൾക്ക് അനുസൃതമായി, കേന്ദ്ര പൂളിനായി FCI-യും സംസ്ഥാന ഗവണ്മെന്റ് ഏജൻസികളും MSP നിരക്കിൽ വാങ്ങുന്നു.
കൂടാതെ, പ്രധാൻ മന്ത്രി അന്നദാതാ ആയ് സംരക്ഷൻ അഭിയാന്റെ  വില പിന്തുണ പദ്ധതിയ്ക്ക് കീഴിൽ രജിസ്റ്റർ ചെയ്ത കർഷകരിൽ നിന്ന്, ന്യായമായ ശരാശരി ഗുണനിലവാരമുള്ള  എണ്ണക്കുരുക്കൾ, പയർവർഗ്ഗങ്ങൾ, കൊപ്ര എന്നിവ അതിന്റെ നിർദ്ദിഷ്ട മാർഗ്ഗനിർദ്ദേശങ്ങൾ അനുസരിച്ച് സംഭരിക്കുന്നു.
2018-19 ലെ കേന്ദ്ര ബജറ്റ് MSP, ഉത്പാദനച്ചെലവിന്റെ ഒന്നര ഇരട്ടി വില ലഭിക്കും വിധം താങ്ങുവില ഉറപ്പാക്കുന്നതിനുള്ള ആശയം മുൻകൂട്ടി പ്രഖ്യാപിച്ചിരുന്നു. അതനുസരിച്ച്, 2018-19 കാർഷിക വർഷം മുതൽ, നിർദ്ദിഷ്ട ഖാരിഫ് , റാബി, മറ്റ് വാണിജ്യ വിളകൾ എന്നിവയ്ക്കുള്ള MSP ഗവണ്മെന്റ് വർദ്ധിപ്പിച്ചിട്ടുണ്ട്.
ഇന്ന് രാജ് യസഭയിൽ രേഖാമൂലം നൽകിയ മറുപടിയിൽ കേന്ദ്ര കൃഷി, കർഷക ക്ഷേമ മന്ത്രി ശ്രീ നരേന്ദ്ര സിംഗ് തോമറാണ് ഇക്കാര്യങ്ങൾ അറിയിച്ചത്.
RRTN
പശുക്കളെയും പശു ഇനങ്ങളെയും സംരക്ഷിക്കാനും നിലനിര്ത്താനും രാഷ്ട്രീയ കാമധേനു ആയോഗ് ആരംഭിക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അനുമതി നല്കി.
ഫലങ്ങള്: രാഷ്ട്രീയ കാമധേനു ആയോഗ് രൂപീകരിക്കുക വഴി രാജ്യത്തെ തനത് ഇനങ്ങള് ഉള്പ്പെടെയുള്ള പശുക്കളെ സംരക്ഷിക്കാനും നിലനിര്ത്താനും സാധിക്കും.
ഇതുവഴി കൂടുതല് പേരെ ഉള്പ്പെടുത്തിയുള്ളതും സ്ത്രീകള്ക്കും ചെറുകിട, ഇടത്തരം കര്ഷകര്ക്കുംകൂടി ഗുണകരമായിത്തീരുന്നതും ആയ വിധത്തില് കന്നുകാലിവര്ഗ സംരക്ഷണം സാധ്യമാകും.
പശുക്കളുടെ പ്രത്യുല്പാദനം, ജൈവവളം, ബയോഗ്യാസ് തുടങ്ങിയ മേഖലകളില് ഗവേഷണം നടത്തുന്ന കേന്ദ്ര, സംസ്ഥാന വകുപ്പുകളും സംഘടനകളും മൃഗസംരക്ഷണ, ജന്തുശാസ്ത്ര, കാര്ഷിക സര്വകലാശാലകളും തുടങ്ങിയ സ്ഥാപനങ്ങളുമായി സഹകരിച്ചാണ് രാഷ്ട്രീയ കാമധേനു ആയോഗ് പ്രവര്ത്തിക്കുക.
ഗോക്ഷേമത്തിന് ഉതകുന്ന നിയമങ്ങള് യഥാവിധി നടപ്പാക്കപ്പെടുന്നുണ്ട് എന്ന് ഉറപ്പാക്കാനും രാജ്യത്തെ ഗോസംരക്ഷണ, വികസന പദ്ധതികള്ക്കു നയപരമായ ചട്ടക്കൂടും ദിശാബോധവും പകരുന്നതിനും പശുക്കളുടെയും തനത് ഇനങ്ങളുടെയും സംരക്ഷണത്തിന് ഉദ്ദേശിച്ചു രൂപീകരിക്കുന്ന രാഷ്ട്രീയ കാമധേനു ആയോഗ് സഹായകമാകും. 2019-20ലെ കേന്ദ്ര ബജറ്റില് പ്രഖ്യാപിച്ച ആയോഗിന്റെ തുടര്ച്ചയാണ് ഈ നടപടി.
വാര്ത്താവിതരണ പ്രക്ഷേപണ മന്ത്രാലയം
ഐ.എഫ്.എഫ്.ഐയിലെ മികച്ച സംവിധായകനായി ലിജോജോസ് പെല്ലിശ്ശേരി; സുവര്ണ്ണ മയൂരം പാര്ട്ടിക്കിള്സിന്, സ്യൂജോര്ജ്ജ് മികച്ച നടന്, നടി ഉഷാജാദവ്
ഗോവയില് സമാപിച്ച ഇന്ത്യ രാജ്യാന്തര ചലച്ചിത്ര മേളയില് മലയാള ചിത്രമായ ജെല്ലിക്കെട്ടിന്റെ സംവിധായകന് ലിജോജോസ് പെല്ലിശ്ശേരി ചരിത്രംകുറിച്ചു. തുടര്ച്ചയായ രണ്ടാം വര്ഷവും മികച്ച സംവിധായകനുള്ള രജത മയൂരം പുരസ്കാരം ലിജോയെതേടിയെത്തി. 15 ലക്ഷം രൂപയും പ്രശസ്തിപത്രവുമാണ് രജതമയൂരത്തിന് ലഭിക്കുക. കഴിഞ്ഞ വര്ഷംഇ.മ.യൗ.വിനാണ് ലിജോയ്ക്ക് പുരസ്ക്കാരം ലഭിച്ചത്.
ബ്ലെയിസ് ഹാരിസ്സണ് സംവിധാനം ചെയത് പ്രഞ്ച്-സ്വിസ്ചിത്രമായ പാര്ട്ടിക്കിള്സിനാണ്സുവര്ണ്ണ മയൂരം. 40 ലക്ഷം രൂപയും പ്രശസ്തി പത്രവുമാണ് പുരസ്കാരം.
ബ്രസീലിലെഗറില്ല രാഷ്ട്രീയത്തടവുകാരനായിരുന്നകാര്ലോസ് മാരിഗല്ലെയെവെള്ളിത്തിരയില്അവിസ്മരണീയമാക്കിയസ്യൂഷോര്ശിയാണ് മികച്ച നടന്.
ഉരുട്ടിക്കൊലയ്ക്ക് വിധേയനായ ഉദയകുമാറിന്റെ അമ്മ പ്രഭാവതി അമ്മയുടെ കഥ പറഞ്ഞ ആനന്ദ് മഹാദേവന്റെ മായി ഘട്ടെന്ന ചിത്രത്തിലെ അഭിനയത്തിന് ഉഷാ ജാദവിനാണ് മികച്ച നടിക്കുള്ള രജത മയൂരം.
മികച്ച നവാഗത സംവിധായകനുള്ള പുരസ്കാരം അബൗ ലൈല സംവിധാനം ചെയ്ത അമിന സിദ്ദി ബൗമിദിയനും മോണ്സ്റ്റേഴ്സ് സംവിധാനം ചെയ്ത മാരിയ വോള്ട്ടെന്യൂയും പങ്കിട്ടു. പെമ സെഡന്റെ ബലൂണ് പ്രത്യേക ജൂറി പുരസ്കാരവും അഭിഷേക് ഷായുടെഗുജറാത്തി ചിത്രമായ ഹെല്ലാരോജൂറിയുടെ പ്രത്യേക പരാമര്ശവും നേടി. റിക്കാര്ഡോസാല്വെറ്റി സംവിധാനം ചെയ്ത ഇറ്റാലിയന് ചിത്രമായ റുവാണ്ട ഐ.സി.എഫ്.ടിയുനസ്കോ ഗാന്ധി പുരസ്കാരം നേടി. ഇതേവിഭാഗത്തില് സഞ്ജയ് പി. സിംഗ് സംവിധാനം ചെയ്ത ബഹത്തര് ഹൂറേന് പ്രത്യേക പരാമര്ശത്തിന് അര്ഹമായി. കേന്ദ്ര സഹമന്ത്രി ശ്രീ. ബാബുള്സുപ്രിയോ സമാപന ചടങ്ങില്മുഖ്യാതിഥിയായിരുന്നു.
(ND-MRD
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
കേന്ദ്ര സർക്കാർ സർവ്വീസിലെ പെൻഷൻകാർക്ക് ഇലക്ട്രോണിക് പി.പി.ഒ. ഡിജി ലോക്കറിൽ സൂക്ഷിക്കാം
 പി.എഫ്.എം.എസ്. ആപ്ലിക്കേഷൻ വഴിയുള്ള ഇലക്ട്രോണിക് പെൻഷൻ പേയ്മെന്റ് ഓർഡർ  ഡിജി ലോക്കറുമായി ബന്ധിപ്പിക്കാൻ പെൻഷൻ, പെന്ഷനേഴ്സ് ക്ഷേമ വകുപ്പ്  തീരുമാനിച്ചു.
പെൻഷൻകാർക്ക് അവരുടെ ഡിജി ലോക്കർ അക്കൗണ്ടിൽ നിന്നും പി.പി.ഒ.യുടെ ഏറ്റവും പുതിയ പകർപ്പിൻറെ പ്രിന്റെടുക്കാൻ ഈ സംവിധാനം വഴിയൊരുക്കും. നിലവിലെ പെൻഷൻകാർക്ക് അതത് പി.പി.ഒ.കളുടെ പകർപ്പ് ഡിജി ലോക്കറിൽ സ്ഥിരമായി സൂക്ഷിക്കാനും പുതിയ പെൻഷൻകാർക്ക് പി.പി.ഒ. ലഭ്യമാകുന്നതിലെ കാലതാമസവും ഒരു കോപ്പി കൈമാറേണ്ടതിന്റെ ആവശ്യകതയും ഒഴിവാക്കാനും പുതിയ സംവിധാനം വഴി കഴിയും.
2021-22 ഓടെ വിവിധ വകുപ്പുകൾ കൈവരിക്കേണ്ട ഇത് സംബന്ധിച്ച ലക്ഷ്യമാണ്, കോവിഡ്-19 മഹാമാരിയുടെ പശ്ചാത്തലത്തിൽ നേരത്തെ പൂർത്തിയാക്കിയത്.
പെൻഷൻകാർക്ക് അവരുടെ പെൻഷൻ പ്രോസസ്സിംഗ് ആരംഭിക്കുന്നത് മുതൽ അവസാനം വരെയുള്ള നടപടിക്രമങ്ങൾ പൂർത്തിയാക്കുന്നതിനായി നിലവിലുള്ള, ഏകജാലക സംവിധാനമായ ‘ഭവിഷ്യ’ സോഫ്റ്റ്വെയർ ഉപയോഗിച്ചാണ് ഈ സൗകര്യം സൃഷ്ടിച്ചിരിക്കുന്നത്.
പെൻഷൻകാരുടെ ഇ-പി.പി.ഒ. ഡിജി ലോക്കറിൽ ലഭ്യമാകുന്നതിനുള്ള നടപടിക്രമങ്ങൾ താഴെ പറയുന്നവയാണ്.:വിരമിക്കുന്ന ജീവനക്കാർക്ക് ഇ-പി.പി.ഒ. ലഭിക്കുന്നതിനായി ഡിജി-ലോക്കർ അക്കൗണ്ടും "ഭവിഷ്യ”യും തമ്മിൽ ബന്ധിപ്പിക്കുന്നതിനുള്ള സൗകര്യം ഒരുക്കിയിട്ടുണ്ട്.റിട്ടയർമെൻറ് ഫോമുകൾ നൽകുന്നസമയത്തും നൽകിയ ശേഷവും വിരമിച്ചയാൾക്ക് മേൽപ്പറഞ്ഞ സൗകര്യം ഉപയോഗിക്കാവുന്നതാണ്.ഭവിഷ്യയിലുള്ള ഡിജി-ലോക്കർ അക്കൗണ്ടിലേക്ക് പ്രവേശിക്കുകയും ഇ-പി.പി.ഒ., ഡിജി ലോക്കറിൽ ലഭ്യമാക്കാൻ ഭവിഷ്യയെ അധികാരപ്പെടുത്തുകയും ചെയ്യുക.ഇ-പി.പി.ഒ. അനുബന്ധ ഡിജി ലോക്കർ അക്കൗണ്ടിൽ ലഭ്യമാവുകയും വിരമിച്ചയാൾക്ക് എസ്.എം.എസ് വഴിയും ഭവിഷ്യയുടെ ഇമെയിൽ വഴിയും അറിയിപ്പ് ലഭിക്കുകയും ചെയ്യും.ഇ-പി.പി.ഒ. കാണാനും ഡൗൺലോഡുചെയ്യാനും, വിരമിച്ചയാൾ തന്റെ ഡിജി ലോക്കർ അക്കൗണ്ടിൽ പ്രവേശിച്ച് അതിനായുള്ള ലിങ്കിൽ ക്ലിക്കുചെയ്യണം.
പ്രധാനമന്ത്രിയുടെ ഓഫീസ്
ദ്വാരക ശാരദാ പീഠം ശങ്കരാചാര്യ സ്വാമി സ്വരൂപാനന്ദ സരസ്വതിയുടെ നിര്യാണത്തിൽ പ്രധാനമന്ത്രി അനുശോചിച്ചു
ദ്വാരക ശാരദാ പീഠം ശങ്കരാചാര്യ സ്വാമി സ്വരൂപാനന്ദ സരസ്വതിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
ട്വീറ്റിൽ പ്രധാനമന്ത്രി പറഞ്ഞു;
"ദ്വാരക ശാരദാപീഠത്തിലെ ശങ്കരാചാര്യ സ്വാമി സ്വരൂപാനന്ദ സരസ്വതിയുടെ വിയോഗത്തിൽ അങ്ങേയറ്റം ദുഃഖമുണ്ട്. ദുഃഖത്തിന്റെ ഈ വേളയിൽ അദ്ദേഹത്തിന്റെ അനുയായികൾക്ക് എന്റെ അനുശോചനം. ഓം ശാന്തി!"
ഗ്രാമീണ വികസന മന്ത്രാലയം
കോവിഡ് 19:മഹാത്മാഗാന്ധി ദേശീയ ഗ്രാമീണ തൊഴിലുറപ്പ് പദ്ധതിയുടെ വേതനം വർധിപ്പിച്ച് കേന്ദ്രം, ശരാശരി 20 രൂപയുടെ വർധന
മഹാത്മാഗാന്ധി ദേശീയ ഗ്രാമീണ തൊഴിലുറപ്പ് പദ്ധതിയുടെ
വേതനം, അനുബന്ധ ചിലവുകളുടെ കുടിശിക എന്നിവക്കായി കേന്ദ്ര ഗ്രാമീണ വികസന മന്ത്രാലയം സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും 4, 431 കോടി രൂപ ഈ ആഴ്ച അനുവദിച്ചു
ന്യൂഡൽഹി, മാർച്ച് 31, 2020
കോവിഡ് 19 ന്റെ പശ്ചാത്തലത്തിൽ കേന്ദ്ര ഗ്രാമീണ വികസന വകുപ്പ് സംസ്ഥാനങ്ങളുമായി സഹകരിച്ച് വിവിധ നടപടികൾ സ്വീകരിച്ച് വരികയാണ്. ഇതിന്റെ ഭാഗമായി കേന്ദ്ര ഗ്രാമീണ വികസന വകുപ്പ് 2020, ഏപ്രിൽ 1 മുതൽ മഹാത്മാഗാന്ധി ദേശീയ ഗ്രാമീണ തൊഴിലുറപ്പ് പദ്ധതിയുടെ വേതനം വർധിപ്പിച്ച് ഉത്തരവായി. ദേശീയ തലത്തിൽ ശരാശരി 20 രൂപയുടെ
വർധനവാണ് ഉണ്ടാവുക.
മഹാത്മാഗാന്ധി ദേശീയ ഗ്രാമീണ തൊഴിലുറപ്പ് പദ്ധതി വ്യക്തിഗത ഗുണഭോക്താക്കളെ ലക്ഷ്യം വച്ചു കൊണ്ടുള്ളതായിരിക്കണമെന്നും പ്രത്യേകിച്ച് പട്ടിക ജാതി, പട്ടിക വർ വിഭാഗത്തിൽ പെടുന്നവർ, സ്ത്രീകൾ നയിക്കുന്ന കുടുംബങ്ങൾ, ചെറിയ, ഇടത്തരം കർഷകർ, മറ്റ് ദരിദ്ര ജനവിഭാഗങ്ങൾ എന്നിവർക്ക് നേരിട്ട് ഗുണം ലഭിക്കുന്നതായൊരിക്കണമെന്നും അറിയിക്കുന്നു. അതെ സമയം ലോക്ക് ഡൗണുമായി ബന്ധപ്പെട്ട നിർദ്ദേശങ്ങളൂം സാമൂഹ്യ അകലവും കൃത്യമായി പാലിക്കുന്നു എന്നും ഉറപ്പു വരുത്താൻ സംസ്ഥാന-ജില്ലാ തല അധികാരികളുടെ സഹകരണം അത്യന്താപേക്ഷിതമാണെന്നും മന്ത്രാലയം അറിയിക്കുന്നു.
വേതനവും അനുബന്ധമായി വരുന്ന ചിലവുകളുടെ കുടിശിക തീർക്കാനുമായി കേന്ദ്ര ഗ്രാമീണ വികസന മന്ത്രാലയം സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും 4, 431 കോടി രൂപ ഈ ആഴ്ച അനുവദിച്ചു.
നടപ്പ് സാമ്പത്തിക വർഷത്തെ കുടിശിക തീർക്കാനാണിത്. ബാക്കിയുള്ള കുടിശ്ശികക്കായുള്ള തുകയോടൊപ്പം 2020-21 വർഷത്തെ ആദ്യ ഗഡുവും 2020, ഏപ്രിൽ 15 നകം അനുവദിക്കുമെന്നും മന്ത്രാലയം അറിയിച്ചു.
RRTN/IE/SKY
(
പ്രധാനമന്ത്രിയുടെ ഓഫീസ്
ധന്തെരാസ് വേളയില് പ്രധാനമന്ത്രി ആശംസകള് നേര്ന്നു
ധന്തെരാസിന്റെ മംഗളവേളയില് പ്രധാനമന്ത്രി ശ്രീ. നരേന്ദ്ര മോദി ജനങ്ങള്ക്ക് ആശംസകള് നേര്ന്നു. ധാന്വന്തരി ഭഗവാന് എല്ലാവരുടെയും ജീവിതത്തില് സന്തോഷം, പുരോഗതി, സൗഭാഗ്യം, നല്ല ആരോഗ്യം എന്നിവ കൊണ്ടുവരട്ടെയെന്ന് പ്രധാനമന്ത്രി ട്വീറ്റ് ചെയ്തു.
ഇലക്ട്രോണിക്സ് & ഐ.ടി മന്ത്രാലയം
2021 ഒക്ടോബർ 28 മുതൽ 31 വരെ യുഐഡിഎഐ ‘ആധാർ ഹാക്കത്തോൺ-2021’ നടത്തും
ന്യൂഡൽഹി, ഒക്ടോബർ 26 , 2021
"ആസാദി കാ അമൃത് മഹോത്സവം" ആഘോഷിക്കുന്നതിനും ഇന്ത്യൻ യുവാക്കൾക്കിടയിൽ നൂതനാശയ സംസ്കാരം പ്രോത്സാഹിപ്പിക്കുന്നതിനുമായി, യുഐഡിഎഐ,  2021 ഒക്ടോബർ 28 മുതൽ 31 വരെ ‘ആധാർ ഹാക്കത്തോൺ 2021’ നടത്തുന്നു.
'ആധാർ ഹാക്കത്തോൺ-2021', സാങ്കേതിക മാർഗങ്ങളിലൂടെ ഉപഭോക്താക്കളുടെ സൗകര്യം വർധിപ്പിക്കാനും എൻറോൾമെന്റ്, ഓതെന്റിക്കേഷൻ സോഫ്റ്റ്വെയർ പ്ലാറ്റ്ഫോമുകളുടെ രീതി മെച്ചപ്പെടുത്താനും ലക്ഷ്യമിടുന്നു. എൻറോൾമെന്റ്, ഓതെന്റിക്കേഷൻ എന്നീ രണ്ട് വിശാലമായ വിഷയങ്ങൾക്ക് കീഴിലുള്ള പ്രശ്ന പരിഹാരത്തിനാണ് ഹാക്കത്തോൺ സംഘടിപ്പിച്ചിരിക്കുന്നത് . ഇതുവരെ, എഞ്ചിനീയറിംഗ് വിദ്യാർത്ഥികളിൽ നിന്ന് 2700-ലധികം രജിസ്ട്രേഷനുകൾ യുഐഡിഎഐക്ക് ലഭിച്ചു.
വളർന്നുവരുന്ന ഈ യുവാക്കളെ സഹായിക്കുന്നതിനായി, യുഐഡിഎഐ സംഘം , ദിവസേന ഓൺലൈൻ സംവാദത്തിലൂടെ ഉചിതമായ ഉദാഹരണ കേസുകൾ ഉപയോഗിച്ച് ഇതുമായി ബന്ധപ്പെട്ട പ്രശ്നങ്ങൾ വിശദീകരിക്കുന്നു.
ഐടി വ്യവസായം, അക്കാദമിക , കൺസൾട്ടിംഗ് വിദഗ്ധർ , ഗവൺമെന്റ് എന്നിവയിൽ നിന്നുള്ള മുതിർന്ന അംഗങ്ങൾ/ഉദ്യോഗസ്ഥർ എന്നിവരടങ്ങുന്ന ജൂറി അടിസ്ഥാനമാക്കിയുള്ള സമീപനത്തിലൂടെയാണ് സമർപ്പിക്കപ്പെട്ട പരിഹാരമാർഗത്തിന്റെ വിലയിരുത്തൽ യുഐഡിഎഐ ആസൂത്രണം ചെയ്തിരിക്കുന്നത്. ഈ അംഗങ്ങൾ സമർപ്പണങ്ങൾ വിലയിരുത്തി മികച്ച പരിഹാരം തെരഞ്ഞെടുക്കും , അതിന് യുഐഡിഎഐ പ്രതിഫലം നൽകും, മറ്റ് നിബന്ധനകളും വ്യവസ്ഥകളും പാലിക്കുന്നതിന് വിധേയമായി തൊഴിലവസരവും വാഗ്ദാനം ചെയ്യും.
'ആധാർ ഹാക്കത്തോൺ 2021'-ന്റെ വിശദാംശങ്ങൾ https://hackathon.uidai.gov.in/ ൽ ലഭ്യമാണ്.
IE/SKY
(Visitor Counter : 177
PIB Headquarters
കോവിഡ് -19 നെപ്പറ്റി ദിവസേനയുള്ള പിഐബി ബുള്ളറ്റിൻ
തീയതി: 29 .04.2020
ഇതുവരെ:
· രാജ്യത്ത്ഇതുവരെസ്ഥിരീകരിച്ചത് 31,332 കോവിഡ് 19 കേസുകള്; 7695 പേര് രോഗമുക്തരായി; രാജ്യത്തെ രോഗമുക്തി നിരക്ക് 24.5 ശതമാനം
· കോവിഡ് 19 മഹാമാരിയുടെ പശ്ചാത്തലത്തില് രാജ്യത്ത് വിവിധയിടങ്ങളില്കുടുങ്ങിയകുടിയേറ്റ തൊഴിലാളികളുടെ അന്തര്സംസ്ഥാന യാത്രയ്ക്ക് അവസരമൊരുക്കാന് കേന്ദ്ര സര്ക്കാര്
· ബോര്ഡ് പരീക്ഷകളുടെ ഉത്തരക്കടലാസ്മൂല്യനിര്ണയം ആരംഭിക്കാനും സിബിഎസ്ഇയ്ക്ക് അതിനുള്ള സൗകര്യംചെയ്തുകൊടുക്കാനും സംസ്ഥാനങ്ങളോട് നിര്ദേശിച്ച് കേന്ദ്ര മാനവ വിഭവശേഷിവികസന മന്ത്രി
· കോവിഡ് 19 നിര്മ്മാര്ജന മാര്ഗങ്ങള് അതിവേഗം വികസിപ്പിക്കാന് ശാസ്ത്രജ്ഞരോട് ആഹ്വാനം ചെയ്ത്ഡോ. ഹര്ഷ്വര്ധന്
· കോവിഡ് 19 മഹാമാരിക്കു ശേഷമുള്ള കാലഘട്ടത്തില് ലോക കമ്പോളത്തില്മുഖ്യ പങ്കു വഹിക്കാന് ഇന്ത്യ പ്രാപ്തമാകണമെന്ന് ശ്രീ. പിയൂഷ്ഗോയല്
പ്രസ് ഇന്ഫര്മേഷന് ബ്യുറോ
വാര്ത്താവിതരണ പ്രക്ഷേപണ മന്ത്രാലയം
ഭാരതസര്ക്കാര്
പ്രധാനമന്ത്രിയുടെ ഓഫീസ്
മുൻ കേന്ദ്രമന്ത്രി ശ്രീ ചമൻ ലാൽ ഗുപ്തയുടെ നിര്യാണത്തിൽ പ്രധാനമന്ത്രി അനുശോചിച്ചു
മുൻ കേന്ദ്രമന്ത്രി ശ്രീ ചാമൻ ലാൽ ഗുപ്താജിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി ദുഖം രേഖപ്പെടുത്തി.
നിരവധി സാമൂഹ്യ സേവന ശ്രമങ്ങൾക്ക് ശ്രീ ചമൻ ലാൽ ഗുപ്ത ജി അനുസ്മരിക്കപ്പെടുമെന്ന് പ്രധാനമന്ത്രി ട്വീറ്റിൽ പറഞ്ഞു. " സമർപ്പിത നിയമസഭാംഗമായിരുന്ന അദ്ദേഹം ജമ്മു കശ്മീരിലുടനീളം ബിജെപിയെ ശക്തിപ്പെടുത്തി. അദ്ദേഹത്തിന്റെ നിര്യാണത്തിൽ വേദനയുണ്ട്. ദുഖത്തിന്റെ ഈ മണിക്കൂറിൽ എന്റെ ചിന്തകൾ അദ്ദേഹത്തിന്റെ കുടുംബത്തോടും അനുയായികളോടുമൊപ്പമാണ്. ഓം ശാന്തി. "
(
പ്രധാനമന്ത്രിയുടെ ഓഫീസ്
ഇന്ത്യ-ഇറ്റലി വെര്ച്വല് ഉഭയകക്ഷി ഉച്ചകോടിയില് പ്രധാനമന്ത്രി നടത്തിയ പ്രസംഗം
ശ്രേഷ്ഠരേ
നമസ്കാരം,
നിങ്ങളുടെ ആമുഖ പരാമര്ശങ്ങള്ക്ക് നന്ദി!
നിങ്ങള് പറഞ്ഞതുപോലെ, കൊവിഡ്19 കാരണം മെയ് മാസത്തില് എനിക്ക് ഇറ്റലി സന്ദര്ശനം മാറ്റിവയ്ക്കേണ്ടി വന്നു. ഇന്ന് നമുക്ക് വെര്ച്വല് മീഡിയത്തിലൂടെ കണ്ടുമുട്ടാന് കഴിയുന്നതു നല്ല കാര്യമാണ്. ഒന്നാമതായി, ഇറ്റലിയില് കൊറോണ വൈറസ് മൂലമുണ്ടായ നാശനഷ്ടങ്ങളെക്കുറിച്ച് ഞാനും ഇന്ത്യയിലെ എല്ലാ പൗരന്മാരും അനുഭാവമുള്ളവരാണ്. ലോകത്തിലെ മറ്റ് രാജ്യങ്ങള് കൊറോണ വൈറസിനെ മനസിലാക്കാന് ശ്രമിക്കുമ്പോള്, നിങ്ങള് ഈ വിപത്തിനെ നേരിടുകയായിരുന്നു.
പൂര്ണ്ണ വിജയത്തോടെ നിങ്ങള് വളരെ ബുദ്ധിമുട്ടുള്ള ഒരു സാഹചര്യം വേഗത്തില് നിയന്ത്രിക്കുകയും രാജ്യം മുഴുവന് സംഘടിതമായി അതു നിര്വഹിക്കുകയും ചെയ്തു. പകര്ച്ചവ്യാധിയുടെ ആദ്യ മാസങ്ങളില് ഇറ്റലിയുടെ വിജയം ഞങ്ങള്ക്കെല്ലാം പ്രചോദനമായി. നിങ്ങളുടെ അനുഭവങ്ങള് ഞങ്ങളെ എല്ലാവരെയും നയിച്ചു.
ശ്രേഷ്ഠരേ,
ഇന്ത്യയും ഇറ്റലിയും തമ്മിലുള്ള ബന്ധം കൂടുതല് വിശാലമാക്കാനും ആഴമേറിയതാക്കാനും നിങ്ങളെപ്പോലെ ഞാനും പ്രതിജ്ഞാബദ്ധനാണ്. 2018 ലെ ടെക് ഉച്ചകോടിക്കായുള്ള നിങ്ങളുടെ ഇന്ത്യ സന്ദര്ശനവും ഞങ്ങളുടെ മീറ്റിംഗും നിരവധി വശങ്ങളെ സ്പര്ശിച്ചു, കൂടാതെ ഇന്ത്യയിലെ ജനങ്ങളും ഇറ്റലിയോട് ഒരു പുതിയ അന്വേഷണാത്മകത വളര്ത്തി. 2018ലെ നമ്മുടെ സംഭാഷണത്തിനുശേഷം പരസ്പര വിനിമയത്തില് വളരെയധികം ആക്കം ഉണ്ടായി എന്നത് സന്തോഷകരമായ കാര്യമാണ്.
ഇറ്റാലിയന് പാര്ലമെന്റ് കഴിഞ്ഞ വര്ഷം ഇന്ത്യ-ഇറ്റലി ഫ്രണ്ട്ഷിപ്പ് ഗ്രൂപ്പ് രൂപീകരിച്ചുവെന്നറിഞ്ഞതില് സന്തോഷമുണ്ട്. കൊവിഡ് സ്ഥിതി മെച്ചപ്പെട്ടുകഴിഞ്ഞാല് ഇറ്റാലിയന് പാര്ലമെന്റ് അംഗങ്ങളെ ഇന്ത്യയിലേക്ക് സ്വാഗതം ചെയ്യാന് ഞങ്ങള്ക്ക് അവസരം ലഭിക്കുമെന്ന് ഞാന് പ്രതീക്ഷിക്കുന്നു.
ശ്രേഷ്ഠരേ,
രണ്ടാം ലോക മഹായുദ്ധം പോലെ ചരിത്രത്തില് കൊവിഡ് 19 മഹാമാരി ഒരു നീരൊഴുക്കായി തുടരുമെന്ന് വ്യക്തമാണ്. കൊറോണാനന്തര ലോകവുമായി, ഈ പുതിയ ലോകവുമായി നാമെല്ലാവരും പൊരുത്തപ്പെടണം. ഇതില് നിന്ന് ഉണ്ടാകുന്ന വെല്ലുവിളികള്ക്കും അവസരങ്ങള്ക്കുമായി ഒരു പുതിയ രീതിയില് തയ്യാറാകേണ്ടതുണ്ട്.
നമ്മുടെ ഇന്നത്തെ ചര്ച്ചകള് നമ്മുടെ ബന്ധങ്ങളെ കൂടുതല് ശക്തിപ്പെടുത്തുമെന്നും, പരസ്പര ധാരണ വര്ദ്ധിപ്പിക്കുന്നതിനും സഹകരണത്തിന്റെ പുതിയ മേഖലകള് തിരിച്ചറിയാന് സഹായിക്കുമെന്നും എനിക്ക് ഉറപ്പുണ്ട്.
നിരാകരണം: പ്രധാനമന്ത്രിയുടെ പ്രസംഗത്തിന്റെ ഏകദേശ വിവര്ത്തനമാണിത്. ഒറിജിനല് പ്രസംഗം ഹിന്ദിയിലാണു നടത്തിയത്.
പ്രധാനമന്ത്രിയുടെ ഓഫീസ്
കർണാടകത്തിലെ ഹംപിയിൽ നടന്ന മൂന്നാമത് ജി 20 കൾച്ചർ വർക്കിംഗ് ഗ്രൂപ്പ് യോഗത്തിൽ 1755 ഇനങ്ങളുള്ള ‘ലംബാനി ഇനങ്ങളുടെ ഏറ്റവും വലിയ പ്രദർശനം’ എന്ന ഗിന്നസ് ലോക റെക്കോർഡ് നേടിയതിനെ പ്രധാനമന്ത്രി പ്രശംസിച്ചു
കർണാടകയിലെ ഹംപിയിൽ നടന്ന മൂന്നാമത് ജി 20 കൾച്ചർ വർക്കിംഗ് ഗ്രൂപ്പ് മീറ്റിംഗിൽ 1755 ഇനങ്ങളുള്ള ‘ലംബാനി ഇനങ്ങളുടെ ഏറ്റവും വലിയ പ്രദർശനം’ എന്ന ഗിന്നസ് ലോക റെക്കോർഡിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
സാംസ്കാരിക മന്ത്രാലയത്തിന്റെ ട്വീറ്റ് പങ്കുവെച്ചുകൊണ്ട് പ്രധാനമന്ത്രി ട്വീറ്റ് ചെയ്തു:
"ലംബാനി സംസ്കാരം, കല, കരകൗശലം എന്നിവയെ ജനകീയമാക്കുന്നതിനൊപ്പം സാംസ്കാരിക സംരംഭങ്ങളിൽ നാരീ ശക്തിയുടെ പങ്കാളിത്തം പ്രോത്സാഹിപ്പിക്കുന്ന പ്രശംസനീയമായ ശ്രമം."
Commendable effort, which will popularise Lambani culture, art and craft as well as encourage Nari Shakti participation in cultural initiatives. https://t.co/ladDbRMZ3u
— Narendra Modi  July 10, 2023
ಶ್ಲಾಘನೀಯವಾದ ಪ್ರಯತ್ನ, ಇದು ಲಂಬಾಣಿ ಕಲೆ ಮತ್ತು ಕರಕುಶಲತೆಯನ್ನು ಜನಪ್ರಿಯಗೊಳಿಸುತ್ತದೆ ಮತ್ತು ಸಾಂಸ್ಕೃತಿಕ ಉಪಕ್ರಮಗಳಲ್ಲಿ ನಾರಿ ಶಕ್ತಿಯ ಭಾಗವಹಿಸುವಿಕೆಯನ್ನು ಪ್ರೋತ್ಸಾಹಿಸುತ್ತದೆ. https://t.co/ladDbRMZ3u
— Narendra Modi  July 10, 2023
പ്രധാനമന്ത്രിയുടെ ഓഫീസ്
ആറ് സംസ്ഥാനങ്ങളിലെ ലൈറ്റ് ഹൗസ് പദ്ധതികള്ക്ക് പ്രധാനമന്ത്രി തറക്കല്ലിട്ടു
ഇതുവരെ 2 കോടി ഗ്രാമീണ ഭവനങ്ങള് നിര്മ്മിച്ചു, ഗ്രാമീണ ഭവന നിര്മ്മാണം വേഗത്തിലാക്കും: പ്രധാനമന്ത്രി
ലൈറ്റ് ഹൗസ് പദ്ധതികള് രാജ്യത്തെ ഭവന നിര്മ്മാണ മേഖലയ്ക്ക് പുതിയ ദിശ കാട്ടുന്നു: പ്രധാനമന്ത്രി
ഗ്ലോബല് ഹൗസിംഗ് ടെക്നോളജി ചാലഞ്ചിന്റെ ഭാഗമായി ആറ് സംസ്ഥാനങ്ങളില് ലൈറ്റ് ഹൗസ് പദ്ധതിക്ക് പ്രധാനമന്ത്രി ശ്രീ നരേന്ദ്ര മോദി ഇന്ന് വീഡിയോ കോണ്ഫറന്സിലൂടെ ശിലാസ്ഥാപനം നിര്വഹിച്ചു. ആശാ- ഇന്ത്യ  വിജയികളെയും അദ്ദേഹം പ്രഖ്യാപിച്ചു. പ്രധാനമന്ത്രി ആവാസ് യോജനയുടെ മികച്ച നിര്വ്വഹണത്തിനുള്ള വാര്ഷിക അവാര്ഡുകള് പ്രധാനമന്ത്രി വിതരണം ചെയ്തു.
നൂതന നിര്മ്മാണ സാങ്കേതികവിദ്യയിലെ 'നവ രീതി'  എന്ന പുതിയ സര്ട്ടിഫിക്കേഷന് കോഴ്സ് അദ്ദേഹം പ്രകാശനം ചെയ്തു. കേന്ദ്രമന്ത്രി ശ്രീ ഹര്ദീപ് സിംഗ് പുരി, ഉത്തര്പ്രദേശ്, ത്രിപുര, ജാര്ഖണ്ഡ്, തമിഴ്നാട്, ഗുജറാത്ത്, ആന്ധ്രപ്രദേശ്, മധ്യപ്രദേശ് മുഖ്യമന്ത്രി മാര് എന്നിവരും ചടങ്ങില് സന്നിഹിതരായിരുന്നു.
ഗവണ്മെന്റിന്റെ സമീപനത്തിന് മികച്ച ഉദാഹരണമാണ് ഈ ലൈറ്റ് ഹൗസ് പദ്ധതികള് എന്ന് പ്രധാനമന്ത്രി പറഞ്ഞു. ലോകത്തെ അന്പതോളം നൂതനാശയ നിര്മാണ കമ്പനികളുടെ സജീവ പങ്കാളിത്തത്തില് അദ്ദേഹം സന്തോഷം പ്രകടിപ്പിച്ചു.
നൂതന നിര്മാണ സാങ്കേതിക വിദ്യ ഉപയോഗിച്ചാണ് ഈ വീടുകള് നിര്മ്മിക്കുന്നത്. ഇന്ഡോറില്, കല്ലും ചുണ്ണാമ്പ് കൂട്ടുമില്ലാതെ, പകരം പ്രീഫാബ്രിക്കേറ്റഡ് പാനല് സംവിധാനം ഉപയോഗിച്ചാണ് വീട് നിര്മ്മിക്കുന്നത്.ഫ്രഞ്ച് സാങ്കേതികവിദ്യയില് മോണോലിത്തിക്ക് കോണ്ക്രീറ്റ് നിര്മ്മിതിയില് രാജ്കോട്ടില് നിര്മ്മിക്കുന്ന കെട്ടിടത്തിന് പ്രകൃതിദുരന്തങ്ങളെ പ്രതിരോധിക്കാനുള്ള ശേഷി കൂടുതലായിരിക്കും. ചെന്നൈയില് യുഎസ്, ഫിന്ലാന്ഡ് സാങ്കേതികവിദ്യയില് പ്രീകാസ്റ്റ് കോണ്ക്രീറ്റ് സംവിധാനം ഉപയോഗിച്ച് വളരെ വേഗത്തില് ചെലവ് കുറഞ്ഞ വീടുകള് നിര്മിക്കും. ജര്മ്മനിയുടെ 3D നിര്മാണ സാങ്കേതികവിദ്യ ഉപയോഗിച്ചാണ് റാഞ്ചിയില് വീടുകള് നിര്മ്മിക്കുക.
രാജ്യത്തെ ആധുനിക ഭവന സാങ്കേതികവിദ്യയുമായി ബന്ധപ്പെട്ട ഗവേഷണവും സ്റ്റാര്ട്ടപ്പും പ്രോത്സാഹിപ്പിക്കുന്നതിനാണ് ആഷ-ഇന്ത്യ പദ്ധതി ആരംഭിച്ചത് എന്ന് പ്രധാനമന്ത്രി പറഞ്ഞു. ഇരുപത്തിയൊന്നാം നൂറ്റാണ്ടിലെ ഭവനനിര്മ്മാണത്തിന് ഇതുവഴി ചെലവുകുറഞ്ഞ നൂതന സാങ്കേതിക വിദ്യ ഇന്ത്യയില് തന്നെ രൂപീകരിക്കാന് ആവുമെന്ന് അദ്ദേഹം പ്രതീക്ഷ പ്രകടിപ്പിച്ചു. ഈ പ്രചാരണ പരിപാടിയില് 5 മികച്ച സാങ്കേതിക വിദ്യകള് തെരഞ്ഞെടുത്തിട്ടുണ്ട്. പ്രധാനമന്ത്രി ആവാസ് യോജനയ്ക്ക് കീഴില് നഗരങ്ങളില് വളരെ ചുരുങ്ങിയ സമയത്ത് ലക്ഷക്കണക്കിന് വീടുകള് നിര്മ്മിച്ചതായി പ്രധാനമന്ത്രി പറഞ്ഞു.
ആനുകൂല്യങ്ങളെ പറ്റി സംസാരിക്കവേ, ഭവനവായ്പാ പലിശയ്ക്ക് മധ്യവര്ഗത്തില് ഉള്ളവര്ക്ക് റിബേറ്റ് ലഭിക്കുന്ന കാര്യം പ്രധാനമന്ത്രി ചൂണ്ടിക്കാട്ടി. വീടുകളുടെ പൂര്ത്തീകരണത്തിനായി രൂപീകരിച്ച 25,000 കോടിയുടെ പ്രത്യേക ഫണ്ട് മധ്യവര്ഗത്തെ സഹായിക്കുമെന്നും അദ്ദേഹം പറഞ്ഞു. RERA ക്കു കീഴില് 60,000 പദ്ധതികള് രജിസ്റ്റര് ചെയ്തിട്ടുണ്ടെന്നും നിയമത്തിനു കീഴില് ആയിരത്തോളം പരാതികള് പരിഹരിക്കാന് കഴിഞ്ഞതായും പ്രധാനമന്ത്രി അറിയിച്ചു. കൊറോണ മഹാമാരിക്കിടയില് ആരംഭിച്ച പുതിയ പദ്ധതി 'അഫോര്ഡബിള് റെന്റിങ് ഹൗസിംഗ് കോംപ്ലക്സ്'നെ ക്കുറിച്ച് അദ്ദേഹം പരാമര്ശിച്ചു. ഇതര സംസ്ഥാനങ്ങളില് നിന്നും തൊഴിലിനായി എത്തുന്നവര്ക്ക് ന്യായമായ വാടകയ്ക്ക് താമസ സൗകര്യം ലഭ്യമാക്കാന് വ്യവസായികളും നിക്ഷേപകരുമായിച്ചേര്ന്നു ഗവണ്മെന്റ് പരിശ്രമിച്ചു വരികയാണ്. ഇതര സംസ്ഥാന തൊഴിലാളികളുടെ മോശപ്പെട്ട താമസ അന്തരീക്ഷം മാറ്റി, തൊഴിലിടത്തിന് സമീപം ന്യായമായ വാടകയ്ക്ക് മികച്ച താമസ സൗകര്യം ഒരുക്കാന് ഗവണ്മെന്റ് ശ്രമിച്ചു വരുന്നതായും പ്രധാനമന്ത്രി പറഞ്ഞു.
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19 സംബന്ധിച്ച ഏറ്റവും പുതിയ വിവരങ്ങൾ
കഴിഞ്ഞ 24 മണിക്കൂറിനുള്ളിൽ 8049 പേർ രോഗമുക്തരായോടെ ഇന്ത്യയിലെ കോവിഡ്-19 രോഗമുക്തിനിരക്ക് 50 ശതമാനം കടന്നു. ആകെ 1,62, 378 പേർ രാജ്യത്ത് രോഗമുക്തി നേടി. നിലവില് രോഗമുക്തി നിരക്ക് 50.60%.
കോവിഡ്-19 ബാധിച്ചവരില് പകുതി പേരും രോഗത്തില് നിന്ന് മുക്തരായെന്ന് ഇത് സൂചിപ്പിക്കുന്നു. കൃത്യ സമയത്തെ രോഗ നിര്ണ്ണയവും ശരിയായ ചികിത്സയുമാണ് രോഗമുക്തിയിലേക്കുള്ള വഴി. ഇനി ചികിത്സയിലുള്ളത് 1,49,348 പേർ ആണ്.
നോവൽ കൊറോണ വൈറസ് കണ്ടെത്തുന്നതിനുള്ള പരിശോധനാ ശേഷി ഐ.സി.എം.ആർ. വർദ്ധിപ്പിച്ചു. സർക്കാർ മേഖലയിൽ 646 ഉം, സ്വകാര്യമേഖലയിൽ 247 ഉം ഉൾപ്പടെ മൊത്തം 893 ലാബുകൾ രാജ്യത്ത് ഇപ്പോൾ പ്രവർത്തിക്കുന്നുണ്ട്. കഴിഞ്ഞ 24 മണിക്കൂറിനുള്ളിൽ 1,51,432 സാമ്പിളുകൾ പരിശോധിച്ചു. ഇതുവരെ പരിശോധിച്ച ആകെ സാമ്പിളുകൾ 56,58,614 ആണ്.
ഡല്ഹി ദേശീയ തലസ്ഥാന പ്രദേശത്തെ കോവിഡ്-19 സാഹചര്യം അവലോകനം ചെയ്യുന്നതിന് കേന്ദ്ര ആരോഗ്യ മന്ത്രിയും കേന്ദ്ര ആഭ്യന്തര മന്ത്രിയും ഡല്ഹി ലഫ്റ്റനന്റ് ഗവര്ണ്ണര്, മുഖ്യമന്ത്രി എന്നിവരുമായി ചര്ച്ച നടത്തി. അടച്ചിടല് നടപടികള് ശക്തിപ്പെടുത്തുന്നതിനെ കുറിച്ചും, പരിശോധനയും ആരോഗ്യ മേഖലയിലെ അടിസ്ഥാന സൗകര്യങ്ങളും മെച്ചപ്പെടുത്തുന്നത് സംബന്ധിച്ചും യോഗം ചര്ച്ച ചെയ്തു.
കോവിഡ് -19 സംബന്ധിച്ച ഏറ്റവും പുതിയതും ആധികാരികവുമായ സാങ്കേതിക വിവരങ്ങൾ, മാർഗ്ഗനിർദ്ദേശങ്ങൾ, ഉപദേശങ്ങൾ എന്നിവയ്ക്ക് https://www.mohfw.gov.in/ , @MoHFW_INDIA എന്നിവ സന്ദര്ശിക്കാവുന്നതാണ്.
കോവിഡ് -19 മായി ബന്ധപ്പെട്ട സാങ്കേതിക സംശയങ്ങൾക്ക് technquery.covid19[at]gov[dot]in ലും, മറ്റ് സംശയങ്ങൾക്ക് ncov2019[at]gov[dot]in, @CovidIndiaSeva എന്നിവയിലും ബന്ധപ്പെടാം.
കോവിഡ് -19 സംബന്ധിച്ച സംശയങ്ങൾക്ക്, ദയവായി ആരോഗ്യ മന്ത്രാലയത്തിന്റെ ടോൾ ഫ്രീ നമ്പർ ആയ +91-11-23978046 അല്ലെങ്കിൽ 1075 ൽ വിളിക്കുക. സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും കോവിഡ് -19 സംബന്ധിച്ച ഹെൽപ്പ്ലൈൻ നമ്പറുകളുടെ പട്ടിക https://www.mohfw.gov.in/pdf/coronvavirushelplinenumber.pdf ൽ ലഭ്യമാണ്.
PIB Headquarters
കഴക്കൂട്ടം സൈനിക് സ്കൂളില് ബയോളജി ടീച്ചറുടെ താല്ക്കാലിക ഒഴിവിലേക്ക് അപേക്ഷ ക്ഷണിച്ചു
(കഴക്കൂട്ടം സൈനിക് സ്കൂളില് ദിവസവേതനാടിസ്ഥാനത്തില് ബയോളജി ടീച്ചറുടെ താല്ക്കാലിക ഒഴിവിലേക്ക് അപേക്ഷ ക്ഷണിച്ചു. നിയമന കാലാവധി 90 ദിവസത്തില് നിന്നും 179 ദിവസമാക്കി നീട്ടിയിട്ടുണ്ട്. 21 വയസ്സിന് മുകളില് പ്രായമുള്ളവരും, 2017 ജൂണ് 17നകം 35 വയസ്സ് പൂര്ത്തിയായവരുമാകണം അപേക്ഷിക്കേണ്ടത്. 750 രൂപയാണ് ദിവസ വേതനം. ബിഎഡും, ഒരു അംഗീകൃത സര്വ്വകലാശാലയില് നിന്നുള്ള 50 ശതമാനത്തില് കുറയാത്ത ബിഎസ്സി ബയോളജി ബിരുദമോ, എന്സിഇആര്ടിയുടെ റീജിയണല് കോളേജ് ഓഫ് എജ്യുക്കേഷനില് നിന്നും നേടിയ 50 ശതമാനത്തില് കുറയാത്ത മാര്ക്കോടെ നാലുവര്ഷത്തെ ഇന്റഗ്രേറ്റഡ് ബയോളജി കോഴ്സോ പാസ്സായവര്ക്ക് അപേക്ഷിക്കാം. യോഗ്യരായ ഉദ്യോഗാര്ത്ഥികള് 2017 ജൂണ് 21, 22 തീയ്യതികളില് രാവിലെ 10 മണിക്ക് കഴക്കൂട്ടത്തുള്ള സൈനിക സ്കൂളില് വാക്ക് ഇന് ഇന്റര്വ്യൂവിന് ഹാജരാകണം. ടിഎ/ ഡിഎ ആനുകൂല്യങ്ങള് ലഭിക്കില്ല. കൂടുതല് വിവരങ്ങള്www.sainikschooltvm.nic.inഎന്ന വെബ്സൈറ്റില് ലഭ്യമാണ്.
ഉപരാഷ്ട്രപതിയുടെ കാര്യാലയം
രാജ്യത്തിന് മകരസംക്രാന്തി, പൊങ്കൽ, ബിഹു, മറ്റ് ഉത്സവ ആശംസകൾ നേർന്ന് ഉപരാഷ്ട്രപതി
(ന്യൂ ഡൽഹി, ജനുവരി 13, 2022
മകരസംക്രാന്തിയുടെയും പൊങ്കലിന്റെയും തലേന്ന് ജനങ്ങൾക്ക് ആശംസകൾ നേർന്ന് ഉപരാഷ്ട്രപതി ശ്രീ എം. വെങ്കയ്യ നായിഡു. സൂര്യദേവന് സമർപ്പിച്ചിരിക്കുന്ന മകരസംക്രാന്തി ഉത്തരായന കാലഘട്ടത്തിന്റെ തുടക്കത്തെ സൂചിപ്പിക്കുന്നുവെന്ന് അദ്ദേഹം തന്റെ സന്ദേശത്തിൽ പറഞ്ഞു.
രാജ്യത്തിന്റെ വിവിധ ഭാഗങ്ങളിൽ വിവിധ പേരുകളിൽ ഈ ഉത്സവം അറിയപ്പെടുന്നു. രാജ്യത്തിന്റെ അന്തർലീനമായ സാംസ്കാരിക ഐക്യത്തെ പ്രതിഫലിപ്പിക്കുന്ന ഈ ആഘോഷങ്ങളെല്ലാം നല്ല വിളവെടുപ്പിന്റെയും സമൃദ്ധിയുടെയും കൃതജ്ഞതയുടെയും പ്രതീകമാണെന്നും ഉപരാഷ്ട്രപതി കൂട്ടിച്ചേർത്തു. മകരസംക്രാന്തി എല്ലാവരുടെയും ജീവിതത്തിൽ സമൃദ്ധിയും സമാധാനവും ഐക്യവും കൊണ്ടുവരട്ടെ എന്ന് അദ്ദേഹം പ്രത്യാശിച്ചു.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 116.87 കോടി പിന്നിട്ടു
കഴിഞ്ഞ 24 മണിക്കൂറിൽ 32,99,337 ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 116.87 കോടി  കടന്നു. 1,20,77,324 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 12,510 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,39,34,547 ആയി. ദേശീയ രോഗമുക്തി നിരക്ക് 98.31%.
കേന്ദ്ര-സംസ്ഥാന സർക്കാരുകളുടെയും കേന്ദ്ര ഭരണ പ്രദേശങ്ങളുടെയും കൂട്ടായ ശ്രമഫലമായി, തുടർച്ചയായി 148 ാം ദിവസവും പുതിയ പ്രതിദിന രോഗബാധിതരുടെ എണ്ണം 50,000-ത്തിൽ താഴെയാണ്. കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 8,488 പേർക്കാണ്.
നിലവിൽ രാജ്യത്ത് ചികിത്സയിലുള്ളത് 1,18,443 പേരാണ്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.34 ശതമാനമാണ് - മാർച്ച് 2020 മുതലുള്ള ഏറ്റവും കുറഞ്ഞ കണക്ക്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 7,83,567 പരിശോധനകൾ നടത്തി. ആകെ 63.25 കോടിയിലേറെ  പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 0.93 ശതമാനമാണ് – 59 ദിവസമായി 2% ത്തിൽ താഴെ. പ്രതിദിന രോഗസ്ഥിരീകരണ നിരക്ക് 1.08 ശതമാനമാണ്. കഴിഞ്ഞ 49 ദിവസമായി ഇത് 2 ശതമാനത്തിൽ താഴെയും, 84 ദിവസമായി 3 ശതമാനത്തിൽ താഴെയുമാണ്.
യു.പി.എസ്.സി
സിവില് സര്വ്വീസസ്  പരീക്ഷ -2018 ജൂണ് മൂന്നിന്
ഇ- അഡ്മിറ്റ് കാര്ഡുകള് ഡൗണ്ലോഡ് ചെയ്യാം
യൂണിയന് പബ്ലിക് സര്വ്വീസ് കമ്മീഷന്റെ സിവില് സര്വ്വീസസ്  പരീക്ഷ -2018 രാജ്യത്തുടനീളം അടുത്ത മാസം 03  ന് നടക്കും. യുപിഎസ്സിയുടെ വൈബ്സൈറ്റായ http://www.upsc.gov.in ല് ഇ-അഡ്മിറ്റ് കാര്ഡുകള് അപ് ലോഡ് ചെയ്തിട്ടുണ്ട്. അവസാന നിമിഷത്തെ തിരക്ക് ഒഴിവാക്കുന്നതിനായി, മത്സരാര്ത്ഥികള് ഇ -അഡ്മിറ്റ് കാര്ഡുകള് ഡൗണ് ലോഡ് ചെയ്ത് പ്രിന്റ് ഔട്ട് എടുത്ത് സൂക്ഷിക്കണം. പരീക്ഷാ കേന്ദ്രങ്ങളില് ഇത് ഹാജരാക്കണം.
അഡ്മിഷന് കാര്ഡില് ഫോട്ടോ വ്യക്തമല്ലെങ്കില് ഓരോ പരീക്ഷാ സെഷനും വേണ്ടി, രണ്ട് സമാനഫോട്ടോഗ്രാഫുകള്, തിരിച്ചറിയല് രേഖകളായ ആധാര് കാര്ഡ്, ഡ്രൈവിംഗ് ലൈസന്സ്, പാസ്പോര്ട്ട്, വോട്ടര് തിരിച്ചറിയല് രേഖ എന്നിവകളിലൊന്ന് ഹാജരാക്കണം.ഈ പരീക്ഷക്കുവേണ്ടി പേപ്പര് അഡ്മിറ്റ് കാര്ഡുകള് പുറത്തിറക്കുന്നതല്ല. ഇ അഡ്മിറ്റ് കാര്ഡില് അപാകം ഉണ്ടെങ്കില് uscsp-upsc[at]nic[dot]inഎന്ന ഇ-മെയില് വഴി ബന്ധപ്പെടണം. അഡ്മിഷന് കാര്ഡിലെ പ്രധാന നിര്ദേശങ്ങള് മത്സരാര്ത്ഥികള് നിര്ബന്ധമായും വായിച്ചിരിക്കണം.
പരീക്ഷാസമയമായ രാവിലെ 9.30നും, ഉച്ചക്ക് 2.20നും 10 മിനുട്ട് മുന്പേ പരീക്ഷാഹാളിലേക്കുള്ള പ്രവേശനം നിര്ത്തിവയ്ക്കും. പ്രവേശനം സമയം കഴിഞ്ഞാല് ആര്ക്കും പരീക്ഷാഹാളിലേക്ക് പ്രവേശിക്കാനാകില്ല.
മത്സരാര്ത്ഥികള്, ഹാജര്പട്ടിക പൂരിപ്പിക്കാനും ഒഎംആര് ഷീറ്റ് കറുപ്പിക്കാനും വേണ്ടി കറുത്ത ബോള് പോയിന്റ് പേനയാണ് കൊണ്ടുവരേണ്ടത്. ചോദ്യപേപ്പര് സംബന്ധമായ നിവേദനം നല്കണമെങ്കില്, ജൂണ് 4 മുതല് 10 വരെയുള്ള സമയത്ത്, http://upsconline.nic.in/miscellaneous/QPRep/എന്ന് വെബ്സൈറ്റിലെ ലിങ്കില്കൂടി ഓണ്ലൈന് ക്വസ്റ്റ്യന് പേപ്പര് റെപ്രസെന്റേഷണല് പോര്ട്ടലില്കൂടി ഉന്നയിക്കണം. ജൂണ് 10 ന് ശേഷം, എതെങ്കിലും രൂപത്തില് നല്കുന്ന പ്രാതിനിധ്യം സ്വീകരിക്കുന്നതല്ല.
മൊബൈല് ഫോണ് , പേജര്, മറ്റേതെങ്കിലും ഇലക്ട്രോണിക് ഉപകരണങ്ങള്, പെന്ഡ്രൈവ്, സ്മാര്ട്ട് വാച്ചുകള്, ക്യാമറ, ബ്ലൂടൂത്ത് ഉപകരണങ്ങള് എന്നിവ പോലുള്ളവ ആശയവിനിമയത്തിനോ, കണക്ക്കൂട്ടാനോ ഉപയോഗിക്കുന്നതിനായി പരീക്ഷാഹാളിനകത്ത് അനുവദിക്കില്ല. ഏതെങ്കിലും വിധത്തില് നിബന്ധനകള് തെറ്റിക്കുകയാണെങ്കില് ഭാവി പരീക്ഷകളില് നിന്നും ഡീബാര് ചെയ്യുന്നതടക്കമുള്ള അച്ചടക്ക നടപടികള് കൈക്കൊള്ളുന്നതാണ്.
വിലപിടിപ്പുള്ളവസ്തുക്കള്,ബാഗുകള് മുതലായവയും പരീക്ഷാ കേന്ദ്രങ്ങളില് അനുവദിക്കില്ല.
GK/MRD
(Visitor Counter : 79